A Dramaturgia.

Nem érdemes nagy drámát csinálni ebből. De mi maga a dráma?

A dráma maga az előadható szöveg.

A dramaturgia pedig egy tapasztalati tudomány. A valóság egy jelenségét, a drámai műfajt általánosságokban, törvényszerűségekben elemzi, lehetőségeit, tulajdonságait tekinti át.

Gyors és erőteljes változásnak indul a színház 1574-ben törvényi szabályozások és korlátozások miatt, amik az előadásokat és a színházak működését befolyásolták, például a kocsiszínpadok és a protekciós színpadok beszüntettetésével. Egyre több vándorszínész- társulat működött, a nézőket pedig már nem a Biblia-feldolgozások izgatták, hanem szórakozni, sírni és nevetni akartak, így megnőtt az igény a tragédiákra és paródiákra.

1581-ben megépült az első igazi színház, a The Theatre épülete. Számos új színház és hivatásos társulat követte.

Kiemelkedő az 1599 és 1613 közt működő The Globe, ami otthont adott a kor legismertebb drámaírójának, William Shakespeare-nek és társaságának. A Globe egy, a Temze folyó mellett álló nyilvános színház. Kívülről nyolcszög, belülről kör alakú, és nyitott fedelű. Több ezer férőhelyes. Nevét a bejárat fölött elhelyezett földgömbről kapta. A színpadja hármas osztású: első, hátsó és felső színpadon játszott a 12-15 tagú férfiakból álló társulat. (Női szerepben: 14-5 éves fiúk) De még függöny, díszlet, és kellékek nélkül. Az előadások 14 órakor kezdődtek, a kezdetüket zászlófelvonás jelezte, melynek színe mutatta a műfajt: a fekete tragédiát, a piros történelmi drámát, a fehér komédiát jelzett. A nézők nagy része állva tekinthette meg az előadásokat, a tehetősebbek páholyokból kísérhették figyelemmel a darabokat. A színpad mögött találjuk az öltözőket, és a különböző technikai gépezetek, a mai színház szerkezetével egyezően. A süllyesztők, emelők működtetése is innen történik. A felső színpad mellett tornyocskák emelkednek, ezekben kapnak helyet a muzsikusok és zajmesterek.

A drámaírókat kihívás elé állította a drámák irány megnövekedett igény.

Hogy egy pár nevet említsünk: William Shakespeare, Thomas Kyd, Ben Johnson és Christopher Marlowe sorra írták műveiket, fordítottak darabokat.

Elméleti dramaturgia: A klasszicizmus idején a Nicolas Boileau által megfogalmazott hármas egység (hely, idő és cselekmény egysége) a drámaírás kötelező szabálya volt.

Ezen túllépve a modern drámaelméletet Lessing alapozta meg (Hamburgische Dramaturgie; 1767-1769). Leíró és magyarázó módszerrel vizsgálta a színművek szerkezeti törvényeit, figyelembe véve a színpadi előadást, és a formai elemekből összefüggő rendszer felépítésével próbálta körülírni az adott kor, adott író, illetve adott színjátéktípus dramaturgiáját.

Gyakorlati dramaturgia: Ezen a fogalmon annak a dramaturgnak a tevékenységét értjük, aki aktív részvevője a mű előadásra való előkészítésének. Egy-egy dramaturg az adott dráma színrevitelében a rendező közvetlen munkatársa és mind a szöveg adaptálásában (átformálás), mind a szükséges drámatörténeti kutatásban döntő szerepet kap(/hat). A gyakorlati dramaturgia az elméleti dramaturgiai ismereteket is hasznosítja munkája során.